**Z A K LJ U Č C I**

sa 30. sjednice Upravnog vijeća održane 30.3.2023. s početkom u 18,00 u prostorijama centralnog vrtića, Perkovčeva 88/1, Samobor

NAZOČNE: Tatijana Lenart –predsjednica, predstavnik Osnivača

 Anamarija Hohla – predstavnik Osnivača

 Maja Dadić Žeravica – predstavnik roditelja

 Ksenija Štibohar – predstavnik Vrtića

ISPRIČALA SE: Mia Horvat– predstavnik Osnivača

Ostali nazočni: Josipa Milaković, ravnateljica

 Anita Mahović – računovodstveni djelatnik

 Milana Zorić-Šabić – tajnik

 Tatijana Lenart, predsjednica Upravnog vijeća otvara sjednicu, pozdravlja nazočne, utvrđuje da je prisutan potreban broj članova Upravnog vijeća, te predlaže

**DNEVNI RED:**

1. Verifikacija zapisnika sa 29. sjednice Upravnog vijeća
2. Izvješće ravnateljice o radu vrtića i provođenju odluke UV između dvije sjednice
3. Izvještaj o izvršenju financijskog plana za 2022.godinu – rasprava i donošenje
4. Odluka o visini ekonomske cijene za 2022. – donošenje
5. Prijedlog Pravilnika o upisu – rasprava i donošenje
6. Radni odnosi – donošenje odluke o izboru kandidata po zaključenom natječaju za:

 - **odgojitelj na određeno puno radno vrijeme**, do povratka odsutne

 radnice

 - **zdravstveni voditelj** (1 izvršitelj) na određeno nepuno radno vrijeme

 **- edukacijski rehabilitator** na neodređeno puno radno vrijeme,

 7. Radni odnosi – donošenje odluke o raspisivanju natječaja za

 **- odgojitelj na određeno puno radno vrijeme**, 1 izvršitelj, do

povratka odsutne radnice

1. Izvješće o provedenim postupcima jednostavne nabave za
* nabavu proizvoda za čišćenje, tekućeg sapuna i dezinfekcijskih sredstava i
* nabavu toaletnog papira i ručnika, te davanje suglasnosti ravnateljici za potpisivanje ugovora sa odabranim, najpovoljnijim ponuditeljima

 9. Razno

 Nakon što je dnevni red jednoglasno prihvaćen, prelazi se na rad po istom.

**Ad-1. Verifikacija zaspisnika sa 29. sjednice Upravnog vijeća**

Konstatira se da su sa Zapisnikom sa 29. sjednice upoznati članovi Upravnog vijeća, te budući nema primjedbi isti se verificira.

**Ad-2. Izvješće ravnateljice o radu vrtića i provođenju odluka UV između dvije sjednice**

Planirane aktivnosti pedagoškog rada odrađene su prema kalendaru za ožujak 2023. godine.

* Tijekom ovog perioda puno vremena posvetili smo izradi Prijedloga pravilnika o upisu te smo krajem ožujka kompletirali prijedlog, koji je danas na razmatranju na sjednici Upravnog vijeća
* Završeno javno savjetovanje po pitanju ostvarivanja prednosti pri upisu i mjerilima naplate boravka djece u vrtićima (Gradsko vijeće održano 29.3.2023.), te nam predstoji objavljivanje javnog savjetovanja s prijedlogom spomenutog Pravilnika (ukoliko ga na današnjoj sjednici UV potvrdi), koje zakonski traje 30 dana.
* Održano Odgojiteljsko vijeće 28.2.2023. na kojem je održano predavanje na temu logoterapije, reakcije odgojitelja bile su više nego pozitivne, jer su dobili potrebne savjete kako se nositi sa svakodnevnim stresnim situacijama, ali i kako raditi “na sebi”.
* Započele pripreme za Cvjetni korzo koji će se održati drugi vikend u mjesecu svibnju.
* Za dva tjedna započinju pripreme za 19. Olimpijski festival koji će se također održati u svibnju ove godine
* Informacije sa stručnog skupa ravnatelja, koje se ove godine održao u Dubrovniku, od 15. do 17. ožujka – uspostavljeni novi kontakti, dogovorene neke suradnje s ravnateljima iz Zagreba, osnovana Udruga ravnatelja predškolskih ustanova
* 27.3.2023. održana konferencija za medije na temu uvođenja aplikacije Okitoki u samoborske gradske vrtiće
* Najava akcija Eko – škole (Antuntun) – eko šetnja od vrtića do Anindola pod geslom “Ususret danu zdravlja” koja će se održati 5.4.2023. s početkom u 17 sati; uz tu akciju, očekuju nas još barem dvije (eko akcija uređenja okoliša vrtića, biciklijada)
* Problematika parkirališta ispred centralnog objekta – imamo već 2 upita građana o spuštanju naših rampa u popodnevnim satima, očitovanja predana Osnivaču u pisanom obliku, a jedno očitovanje je bilo u obliku telefonskog razgovora.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Ad-3. Izvještaj o izvršenju financijskog plana za 2022.godinu – rasprava i donošenje**

**Z a k lj u č a k**

**Donosi se Izvještaj o izvršenju financijskog plana za 2022. godinu.**

**Izvještaj o izvršenju financijskog plana za 2022. godinu nalazi se u privitku.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ad-4. Odluka o visini ekonomske cijene za 2022. – donošenje**

**Z a k lj u č a k**

**Ekonomska cijena boravka djeteta u Dječjem vrtiću Grigor Vitez za 2022. godinu iznosi**

**2.415,00 kn**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ad-5. Prijedlog Pravilnika o upisu – rasprava i donošenje**

**Z a k lj u č a k**

**Donosi se Prijedlog pravilnika o upisu djece i ostvarivanju prava i obveza korisnika usluga u Dječjem vrtićz Grigor Vitez.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ad-6.Radni odnosi – donošenje odluke o izboru kandidata po zaključenom natječaju za:**

 - **odgojitelj na određeno puno radno vrijeme**, do povratka odsutne

 radnice

 - **zdravstveni voditelj** (1 izvršitelj) na određeno nepuno radno vrijeme

 **- edukacijski rehabilitator** na neodređeno puno radno vrijeme,

**Z a k lj u č a k**

**Na radno mjesto odgojitelja, na određeno puno radno vrijeme, do povratka odsutne radnice sa duljeg bolovanja odabire se ANA-MARIJA ŠIRANOVIĆ,**

**koja u potpunosti ispunjava uvjete tražene u natječaju.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Z a k lj u č a k**

**Donosi se odluke o neodabiru kandidata, jer na raspisani natječaj nije pristigla niti jedna molba. Ponovno će se raspisati isti natječaj.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Z a k lj u č a k**

**Na radno mjesto edukacijskog rehabilitatora, na neodređeno puno radno vrijeme, odabire se JELENA TUĐEN BARIĆ,**

**koja u potpunosti ispunjava uvjete tražene u natječaju.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ad-7. Radni odnosi – donošenje odluke o raspisivanju natječaja za**

 **- odgojitelj na određeno puno radno vrijeme**, 1 izvršitelj, do

povratka odsutne radnice

**Z a k lj u č a k**

**Raspisuje se natječaj za odgojitelj na određeno puno radno vrijeme – i izvršitelj, do povratka odsutne radnice s duljeg bolovanja**

**Natječaj će se objaviti na mrežnim stranicama i oglasnim pločama vrtića, te mrežnim stranicama i oglasnim pločama Hrvatskog zavoda za zapošljavanje.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ad-8. Izvješće o provedenim postupcima jednostavne nabave za:**

* **nabavu proizvoda za čišćenje, tekućeg sapuna i dezinfekcijskih sredstava i**
* **nabavu toaletnog papira i ručnika, te davanje suglasnosti ravnateljici za potpisivanje ugovora sa odabranim, najpovoljnijim ponuditeljima**

**Z a k lj u č a k**

**Prihvaća se prijedlog Povjerenstva za odabir najpovoljnije ponude o provedenim postupcima jednostavne nabave proizvoda za čišćenje, tekućeg sapuna i dezinfekcijskih sredstava i nabavu toaletnog papira i ručnika, te se daje suglasnost ravnateljici Dječjeg vrtića Grigor Vitez za potpisivanje ugovora sa tvrtkom BON-TON d.o.o. iz Zagreba.**

**Ad-9. Razno**

Završeno u 19,25 sati

KLASA: 601-05/23-2/03

URBROJ: 238-27-71-02-23-2

Samobor, 31.3.2023.

Zapisnik vodila Predsjednica Upravnog vijeća

Milana Zorić-Šabić Tatijana Lenart